Συστηματική ανασκόπηση και μετα-ανάλυση του ρόλου του Ελαίου Κάνναβης στη σχιζοφρένεια
Creators: name: Κοπέλλη, Ελευθερία Αντωνίου
Publisher: name: Aristotle University of Thessaloniki
Year: 2020
Subjects: Κλινική Φαρμακολογία
Βιομηχανική Φαρμακολογία
Κλινική Τοξικολογία
Καταγραφή
Clinical Pharmacology
Industrial Pharmacology
Clinical Toxicology
Reference
schizophrenia
cannabis oil
cannabidiol

description: Η σχιζοφρένεια είναι μια χρόνια και βαριά ψυχική διαταραχή που προσβάλει το 1% του πληθυσμού παγκοσμίως. Η σχιζοφρένεια αντιμετωπίζεται κυρίως με αντιψυχωσική θεραπεία. Ωστόσο, τον τελευταίο καιρό το έλαιο κάνναβης (κανναβιδιόλη,CBD) διαφημίζεται, εκτός των άλλων, ως ιδανική θεραπεία της σχιζοφρένειας και παρόλο των περιορισμένων ερευνητικών στοιχείων το ενδιαφέρον των ασθενών ολοένα κι αυξάνεται. Σκοπός της παρούσης εργασίας είναι η αξιολόγηση των ερευνητικών δεδομένων σχετικά με την αποτελεσματικότητα και την ασφάλεια της χορήγησης ελαίου κάνναβης σε ασθενείς με σχιζοφρένεια. Το ερευνητικό ερώτημα διατυπώθηκε ως εξής: « Είναι η χορήγηση του ελαίου κανναβιδιόλης (CBD) είτε ως μονοθεραπεία είτε ως συγχορήγηση με άλλη αντιψυχωσική αγωγή περισσότερο αποτελεσματική συγκριτικά με τη χορήγηση εικονικού φαρμάκου ή άλλης αντιψυχωσικής θεραπείας;». Για τη διερεύνηση του ερευνητικού ερωτήματος πραγματοποιήθηκε η μέθοδος της συστηματικής ανασκόπησης και μετα-ανάλυσης στις παρακάτω βάσεις: PubMed, Embase, Cochrane Central Register of Controlled Trials (CENTRAL), ClinicalTrials.gov και WHO International Clinical Trials Registry Platform (ICTRP). Χρησιμοποιήθηκε ένας συνδυασμός λέξεων-κλειδιών, χωρίς περιορισμούς στη γλώσσα και στη χρονολογία. Ως μοντέλο σύνθεσης των δεδομένων προτιμήθηκε το μοντέλο των τυχαίων επιδράσεων καθώς αναμενόταν η ετερογένεια να είναι σημαντική. Τελικά, συμπεριελήφθησαν 3 μελέτες στη μετα-ανάλυση. Τα ευρήματα της εργασίας υποδεικνύουν ότι το έλαιο κάνναβης αποτελεί μάλλον μια υποσχόμενη θεραπεία της σχιζοφρένειας. Ωστόσο, η αποτελεσματικότητά του μπορεί να εξαρτάται από την ηλικία των ασθενών, από τον τύπο της σχιζοφρένειας, οξείας ή χρόνιας και πιθανόν από το αν χορηγείται ως μονοθεραπεία είτε ως συνδυασμός με άλλη αντιψυχωσική αγωγή. Τα ευρήματα αυτά μπορούν να επηρεάσουν την κοινή γνώμη αλλά και τη γνώμη των ειδικών που ασχολούνται πάνω στο θέμα. Παρόλα αυτά διατυπώνονται προτάσεις για περαιτέρω μελλοντική έρευνα σε αυτό το ερευνητικό πεδίο
description: Schizophrenia is a chronic and serious mental illness that affects about 1% of the population, worldwide. The mainstay of treatment is an antipsychotic medication. Nowadays, cannabis oil (cannabidiol, CBD oil) is widely promoted as the ideal treatment of schizophrenia and thus the lack of evidence, the public’s interest on CBD is being increased. The purpose of the current study is to assess the research evidence concerning the effectiveness and safety of CBD oil in schizophrenia patients. The research question is:” Is cannabidiol oil treatment as monotherapy or add-on therapy more effective and safe compared to placebo or to any other antipsychotic treatment for schizophrenia patients?” To address the research questions, the method of systematic review and meta-analysis was used. The systematic review took place in the following electronic databases: PubMed, Embase, Cochrane Central Register of Controlled Trials (CENTRAL), ClinicalTrials.gov και WHO International Clinical Trials Registry Platform (ICTRP). A combination of keywords without restrictions concerning language of publication and date was used. A random-effects meta-analysis was performed because of the expectation of significant levels of heterogeneity between the studies. 3 studies were included in the meta-analysis. According to the findings of the study CBD oil might be a promising treatment for schizophrenia. However, its effectiveness might depend on the patients’ age, the type of schizophrenia, acute or chronic and on the type of treatment if it is used a monotherapy or in addition-to antipsychotic therapy. These finding might affect both public opinion and the view of health experts. Several suggestions for future research in this field are proposed